Република Северна Македонија

ОСНОВЕН СУД ГЕВГЕЛИЈА

СТ.бр.1/24

30.01.2024 година

Гевгелија

ОГЛАСНА ТАБЛА НА ОСНОВЕН СУД ГЕВГЕЛИЈА

со Судско одделение Валандово

и

ВЕБ СТРАНА НА ОСНОВЕН СУД ГЕВГЕЛИЈА

со Судско одделение Валандово

Согласно чл.60 вв со чл.10 од Законот за стечај, се објавува огласот со следната содржина:

ОСНОВНИОТ СУД ГЕВГЕЛИЈА, преку стечајниот судија Злата Попова, објавува дека со Решение СТ.бр.1/24 од 30.01.2024 година се поведува претходна постапка за утврдување на причини за отворање на стечајна постапка над должникот

**Друштво за производство, промет и услуги**

**ФЛОРА КОМЕРЦ Коста и Иван ДООЕЛ Богданци,**

со седиште на ул.Маршал Тито бр.133 Богданци, со ЕМБС 4617843, ЕДБ 4006993107649, приоритетна дејност 47.76 - Трговија на мало со цвеќе, садници, семе, ѓубриво, домашни миленици и храна за нив во специјализирани продавници, трансакциски сметки: бр.200000015328223 во Стопанска банка АД Скопје, бр.210046178430107 во НЛБ Тутунска банка АД Скопје, бр.250000100961591 во Шпаркасе банка Македонија АД Скопје и бр.380451649400164 во Про Кредит банка АД Скопје.

СЕ ЗАКАЖУВА рочиште за испитување на условите за отварање на стечајна постапка, **на ден 05.03.2024 година во 09,30 часот во судница бр.1 на Основен суд Гевгелија.**

СЕ ЗАДОЛЖУВА должникот Друштво за производство, промет и услуги ФЛОРА КОМЕРЦ Коста и Иван ДООЕЛ Богданци, по приемот на решението да ги стави на располагање сите податоци и известувања потребни за донесување на одлука во врска со поднесениот предлог.

Во претходната постапка, на должникот Друштво за производство, промет и услуги ФЛОРА КОМЕРЦ Коста и Иван ДООЕЛ Богданци, до донесување на одлука по предлогот за отварање на стечајна постапка, СЕ ОПРЕДЕЛУВААТ следните мерки за обезбедување:

**За привремен стечаен управник** се именува Звонко Караманов од Гевгелија ул.С.М.Данко бр.57, број на телефон 070-990-211, е-mail: z.karamanov\_stecaj@yahoo.com.

СЕ ЗАДОЛЖУВА привремениот стечаен управник да го заштити имотот на должникот со сите соодветни средства, да дава согласност на органите на управување на должникот за водење на работењето се до донесување на одлука за отварање стечајна постапка со цел да се избегне значително намалување на имотот и да испита дали должникот има имот над кој може да се отвори и е доволен за спроведување на стечајната постапка и намирување на трошоците на стечајната постапка и побарувањата на доверителите и изготви Извештај за економско-финансиската состојба на должникот.

Привремениот стечаен управник го превзема овластувањето да управува со имотот на стечајниот должник, како и да го застапува должникот во парниците кои ги води должникот.

СЕ ОДРЕДУВА ОПШТА ЗАБРАНА за располагање со имотот на должникот.

СЕ ЗАБРАНУВА определување или спроведување на присилно извршување или обезбедување против должникот.

СЕ ЗАБРАНУВА исплата од сметките на должникот.

СЕ ПОВИКУВААТ должниците на должникот да ги исполнат своите обврски спрема должникот.

СЕ ПОВИКУВААТ должниковите солидарни содолжници и гаранти без одлагање да ги исполнат своите обврски кон должникот.

Стечаен судија, Злата Попова